钦定古今图书集成/历象汇编/庶征典/第011卷 > 宋书 > 《符瑞志序》
## 钦定古今图书集成/历象汇编/庶征典/第011卷 > 宋书 > 《符瑞志序》

夫体睿穷几，含灵独秀，谓之“圣人。”所以能君四海而
役万物，使动植之类，莫不各得其所。百姓仰之，欢若
亲戚，芬若椒兰。故为旗章舆服以崇之，玉玺黄屋以
尊之，以神器之重，推之于兆民之上。自中智以降，则
万物之为役者也。性识殊品，盖有愚暴之理存焉。见
圣人利天下，谓天下可以为利；见万物之归圣人，谓
之利。万物力争之徒，至以逐鹿，方之乱臣贼子，所以
多于世也。夫龙飞九五，配天光宅，有受命之符，天人之应。《易》曰：“河出图，洛出书，圣人则之。”符瑞之义大矣。